S-1963/2022

Mál þetta, sem dómtekið var 10. janúar sl., höfðaði héraðssaksóknari með ákæru 13. október 2022 á hendur ákærða H-kk-þgf Á-kk-þgf, kt. [...], [...], [...]:

„fyrir meiri háttar brot gegn skattalögum framin í rekstri einkahlutafélagsins H28, kt. [...], nú gjaldþrota, sem stjórnarmanni og framkvæmdarstjóra með prókúru félagsins, með því að hafa:

1. Eigi staðið skil á virðisaukaskattsskýrslum félagsins á lögmæltum tíma fyrir uppgjörstímabilin nóvember – desember rekstrarárið 2019 og júlí – ágúst, september –október og nóvember - desember rekstrarárið 2020 og fyrir að hafa eigi staðið ríkissjóði skil á virðisaukaskatti sem innheimtur bar í rekstri einkahlutafélagsins uppgjörstímabilin nóvember – desember rekstrarárið 2019 og maí – júní til og með nóvember – desember rekstrarárið 2020, í samræmi við IX. kafla laga nr. 50/1988, um virðisaukaskatt, samtals að fjárhæð kr. 23.380.665, sem sundurliðast sem hér greinir:

Árið 2019 nóvember - desember kr. 12.363.870 kr. 12.363.870

Árið 2020 maí - júní kr. 1.312.222 júlí - ágúst kr. 3.487.226 september - október kr. 3.572.108 nóvember – desember kr. 2.645.239 kr. 11.016.795

Samtals kr. 23.380.665

2. Eigi staðið skil á staðgreiðsluskilagrein félagsins vegna staðgreiðslu opinberra gjalda á lögmæltum tíma fyrir greiðslutímabilið ágúst rekstrarárið 2019 og eigi staðið ríkissjóði skil á staðgreiðslu opinberra gjalda, í samræmi við fyrirmæli III. kafla laganr. 45/1987, um staðgreiðslu opinberra gjalda, sem haldið var eftir af launum starfsmanna einkahlutafélagsins vegna greiðslutímabilanna ágúst rekstrarárið 2019 til og með apríl rekstrarárið 2021, samtals að fjárhæð kr. 77.994.568 sem sundurliðast sem hér greinir:

2020 janúar kr. 3.223.923 febrúar kr. 5.070.739 mars kr. 3.843.425 apríl kr. 3.395.691 maí kr. 3.632.848 júní kr. 3.237.459 júlí kr. 2.715.879 ágúst kr. 1.516.265 september kr. 3.199.348 október kr. 3.451.569 nóvember kr. 3.424.321 desember kr. 3.823.085 kr. 40.534.552

Framangreind brot ákærða teljast varða við 1. mgr. 262. gr. almennra hegningarlaga nr. 19/1940, sbr. einnig: a) 1. mgr. 40. g r. laga nr. 50/1988, um virðisaukaskatt, að því er varðar 1. tölulið ákæru. b) 2. mgr. 30. gr laga nr. 45/1987, um staðgreiðslu opinberra gjalda, að því er varðar 2. tölulið ákæru.

Þess er krafist að ákærði verði dæmdur til refsingar og til greiðslu alls sakarkostnaðar.“2019 ágúst kr. 2.493.234 september kr. 4.886.045 október kr. 5.563.156 nóvember kr. 5.658.437 desember kr. 5.038.204 kr. 23.639.076

2021 janúar kr. 2.915.615 febrúar kr. 4.374.152 mars kr. 3.113.899 apríl kr. 3.417.274 kr. 13.820.940

Samtals kr. 77.994.568

Af hálfu ákærða er þess krafist honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa.

Forsendur og niðurstaða:

Ákærði játaði skýlaust að hafa gerst sekur um þá háttsemi sem honum er gefin að sök í ákæru. Taldi dómari ekki ástæðu til að draga í efa að játning ákærða væri sannleikanum samkvæm en hún fær stoð í gögnum málsins og telst háttsemi hans rétt heimfærð til refsiákvæða í ákæru. Var málið því tekið til dóms á grundvelli 164. gr. laga nr. 88/2008 án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði er í máli þessu sakfelldur fyrir meiri háttar brot gegn skattalögum og í rekstri einkahlutafélagsins H28 ehf. Samkvæmt sakavottorð ákærða var hann sakfelldur fyrir stórfellt skattalagabrot með dómi Héraðsdóms Reykjaness 26. apríl 2022, og dæmdur í 15 mánaða fangelsi skilorðsbundið í tvö ár auk sektargreiðslu að fjárhæð 127.142.974 krónur. Brot þau sem ákærði er nú sakfelldur fyrir voru framin fyrir uppsögu framangreinds dóms. Ber því að dæma ákærða hegningarauka er samsvari þeirri þyngingu refsingarinnar, sem kynni að hafa orðið ef dæmt hefði verið um brotin í sama máli, sbr. 78. gr. almennra hegningarlaga nr. 19/1944.

Ákærði mun hafa staðið skil á ógreiddum virðisaukaskatti að fjárhæð 4.633.230 krónur sem ráðstafað var upp í skuld vegna tímabilsins nóvember- desember 2019 en þar sem virðisaukaskattskýrslu hafði ekki verið skilað á lögmæltum tíma fyrir það tímabil eru ekki lagaskilyrði til að víkja frá lögmæltu sektarlágmarki, sbr. 2. málslið 1. m gr. 40. g r. laga nr. 50/1988.

Ákærði játaði skýlaust brot sitt fyrir rannsóknaraðilum og dómi og verður litið til þess við refsimat. Hins vegar er til þess að líta að um háar fjárhæðir er að ræða.

Að framangreindu virtu og með vísan til 77. og 7 8. gr. almennra hegningarlaga, þykir refsing ákærða hæfilega ákveðin fangelsi í 12 mánuði en fullnustu refsingar er frestað og falli hún niður að liðnum 2 árum frá birtingu dóms þessa haldi ákærði almennt skilorð 57. gr. laga nr. 19/1940. Verður ákærða gert að greiða sekt til ríkissjóðs sem þykir, með vísan til lögbundins fésektar álags, réttilega ákvörðuð 206.750.466 krónurog komi 360 daga fangelsi í stað sektarinnar verði hún eigi greidd innan fjögurra vikna frá birtingu dóms.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærði dæmdur til að greiða þóknun skipaðs verjanda síns, S-kk-ef B-kk-ef G-kk-ef lögmanns, sem telst hæfilega ákveðin með hliðsjón af umfangi máls 211.000 krónur, að meðtöldum virðisaukaskatti. Annan sakarkostnað leiddi ekki af meðferð málsins.

M-kvk-nf T-x-x héraðsdómari kveður upp dóm þennan.

Dómsorð:

Ákærði, H-kk-nf Á-kk-nf, sæti fangelsi í 12 mánuði, en fresta skal fullnustu refsingarinnar og hún falla niður að liðnum 2 árum frá birtingu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 206.750.466 krónur í sekt til ríkissjóðs innan fjögurra vikna frá birtingu dómsins, en sæti ella fangelsi í 360 daga.

Ákærði greiði þóknun skipaðs verjanda síns, S-kk-ef B-kk-ef G-kk-ef lögmanns, 211.000 krónur.

M-kvk-nf T-x-x